Majstrovstvá Európy vo futbale, označované tiež skratkou EURO alebo UEFA Euro, sú hlavnou futbalovou súťažou národných mužstiev v Únii európskych futbalových zväzov (UEFA). Súťaž sa koná každé štyri roky od roku 1960, s výnimkou roku 2020, kedy kvôli pandémii ochorenia COVID-19 boli majstrovstvá odložené na rok 2021. Pôvodne sa šampionát volal Pohár európskych národov, no v roku 1968 sa názov zmenil na súčasný.